<classify> Kwa mujibu wa Mbwembwe, Faru Jeuri yenye makazi yake Vingunguti katika Manispaa ya Ilala, Dar es Salaam, Kombe la Ndondo ni kombe lao la 10 kutwaa hivyo mashabiki na wakazi wa Vingunguti wanastahili pongezi kwani wamekuwa wakiichangia timu hiyo kila wanapokwenda kucheza.Kombe hili la Ndondo Cup 2015 ni zawadi kwa mashabiki hasa wakazi wa Vingunguti kwa sapoti yao kila tunapocheza kwani wamekuwa wakijitoa kutuchangia kila tunapokwenda kucheza, alisema Mbwembwe.Mchezo wa fainali ulichezwa kwenye Uwanja wa Bandari Temeke, ulikuwa mkali na wa kusisimua na ulistahili kuwa mchezo wa fainali kwani timu zote zilionesha upinzani wa hali ya juu.Kwa ushindi huo, Faru Jeuri ilipata zawadi za medali za dhahabu, kombe na fedha taslimu Sh milioni tano huku Kauzu FC ambao ndio washindi pili walipata medali fedha na Sh milioni tatu na Makumba FC ambao ni washindi wa tatu walijinyakulia Sh milioni mbili.Mbali na zawadi kwa timu zilizofanya vizuri kwenye michuano, pia kulikuwa na zawadi kwa wachezaji pamoja waamuzi waliofanya vizuri ambapo mchezaji bora alikuwa ni Idd Mwalala, mfungaji bora ni Idd Mbaga wa Keko Furniture ambaye alifunga mabao matano ambapo kila mmoja alizawadiwa Sh 500,000.Pia mwamuzi bora Jackson Mshirombo alizawadiwa Sh 500,000 baada ya kamati ya mashindano kuridhishwa na kiwango alichoonesha na kikundi cha ushangiliaji cha Kauzu FC, walizawadiwa Sh 500,000 Mashindano hayo yamefikia tamati mwishoni mwa wiki iliyopita baada ya kutimua vumbi kwa takribani miezi miwili na ilishirikisha timu zaidi ya 100 kutoka kwenye mkoa wa Dar es Salaam na Pwani.  <topic>: MICHEZO 